कांग्रेसियों ने मनाया 131वां स्थापना दिवस
जिलाकांग्रेस कमेटी शहरी ने सोमवार को हाल बाजार स्थित कांग्रेस भवन में कांग्रेस का स्थापना दिवस मनाया गया। इस अवसर पर शहरी अध्यक्ष एडवोकेट राजीव भगत ने कार्यकर्ताओं को संबोधित करते हुए कहा कि भारतीय राष्ट्रीय कांग्रेस की स्थापना 72 प्रतिनिधियों की उपस्थिति के साथ 28 दिसंबर 1885 को बॉम्बे के गोकुल दास तेजपाल संस्कृत महाविद्यालय में हुई थी।
इसके संस्थापक महासचिव (जनरल सेक्रेटरी) एओ ह्यूम थे। देश की आजादी में कांग्रेस कार्यकर्ताओं ने अपना अहम योगदान दिया। कांग्रेस ने आजादी के बाद देश में विकासवादी युग की शुरूआत की। आज अगर भारत विकासशील देशों की दौड़ में शामिल है तो इसका श्रेय कांग्रेस पार्टी के नेताओं को ही जाता है। एडवोकेट भगत ने कहा कि कांग्रेस का इतिहास कुर्बानियों से भरा है। पार्टी में शामिल हर कार्यकर्ता को सम्मानजनक पद दिया जाता है। इस अवसर पर विनोद सहदेव, सर्बजीत सिंह लाटी, बहादुर सिंह, सुखदेव सिंह, देसराज भगत, तिलक राज, गुरिंदर मेहता, मोहित महाजन, अवतार सिंह बमराह, कपिल महाजन, अभिषेक महाजन, नरिंदर बाबा आदि उपस्थित थे।
कांग्रेस भवन में कांग्रेस का स्थापना दिवस मनाने के दौरान कार्यकर्ताओं के साथ जिला प्रधान राजीव भगत और अन्य।
awa_Deva hin_Deva hin_Deva hin_Deva